Кожны чалавек фарміруецца пад уздзеяннем падзей свайго часу. Для Беларусі сімваламі эпохі, якія не могуць не паўплываць на станаўленне кожнага жыхара, з’яўляюцца мемарыяльныя комплексы на месцы колішняга лагера смерці Трасцянец, які складаўся з уласна лагера каля вёскі Малы Трасцянец, месца масавых расстрэлаў і спалення людзей ва ўрочышчах Благоўшчына і Шашкова. І калі на тэрыторыі лагера ў 2015 годзе быў адкрыты мемарыял “Брама смерці”, то на месцы забойства людзей мемарыяльны комплекс пабудаваны цяпер.